Document ID: 32006R1594

ΚΑΝΟΝΙΣΜΌΣ (ΕΚ) αριθ. 1594/2006 ΤΗΣ ΕΠΙΤΡΟΠΉΣ
της 25ης Οκτωβρίου 2006
περί καθορισμού του συντελεστή χορήγησης ο οποίος εφαρμόζεται στις αιτήσεις πιστοποιητικών εξαγωγής για τα τυριά που πρόκειται να εξαχθούν στις Ηνωμένες Πολιτείες της Αμερικής κατά το έτος 2007 βάσει ορισμένων ποσοστώσεων της ΓΣΔΕ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1),
τον κανονισμό (ΕΚ) αριθ. 1282/2006 της Επιτροπής, της 17ης Αυγούστου 2006, για καθορισμό των ειδικών λεπτομερειών εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τα πιστοποιητικά εξαγωγής και τις επιστροφές κατά την εξαγωγή στον τομέα του γάλακτος και των γαλακτοκομικών προϊόντων (2), και ιδίως το άρθρο 25 παράγραφος 1,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1285/2006 της Επιτροπής (3) κινεί τη διαδικασία χορήγησης πιστοποιητικών εξαγωγής για τα τυριά που πρόκειται να εξαχθούν στις Ηνωμένες Πολιτείες της Αμερικής κατά το 2007 βάσει των ποσοστώσεων της ΓΣΔΕ που αναφέρονται στο άρθρο 23 του κανονισμού (ΕΚ) αριθ. 1282/2006.
(2)
Οι αιτήσεις πιστοποιητικών για ορισμένες ποσοστώσεις και ομάδες προϊόντων υπερβαίνουν τις διαθέσιμες ποσότητες για το έτος ποσόστωσης 2007. Πρέπει επομένως να καθοριστούν συντελεστές χορήγησης, όπως προβλέπεται στο άρθρο 25 παράγραφος 1 του κανονισμού (ΕΚ) αριθ. 1282/2006.
(3)
Δεδομένης της προθεσμίας για την εφαρμογή της διαδικασίας καθορισμού των εν λόγω συντελεστών, όπως προβλέπεται στο άρθρο 4 του κανονισμού (ΕΚ) αριθ. 1285/2006, ο παρών κανονισμός πρέπει να τεθεί σε εφαρμογή το ταχύτερο δυνατόν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αιτήσεις πιστοποιητικών εξαγωγής οι οποίες υποβάλλονται βάσει του άρθρου 2 του κανονισμού (ΕΚ) αριθ. 1285/2006 γίνονται αποδεκτές υπό τον όρο της εφαρμογής των συντελεστών χορήγησης που καθορίζονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Οκτωβρίου 2006.

Labels: 3
17
18